الجدال    بصراحه انا عقلى غار من قلبى وحب هو اللى يتكلم انهارده  قالى يا لومه ليه اللناس مش بتتناقش بما يرضى الله  بالتى هى احسن  ليه الانسان وخاصه الشرقى بياخد الموضوع على اعصابه  واى وجهه نظر تخالفه يعتبر صاحبها عدوه اللدود؟  انا مقدرتش اجاوب عقلبى  تعرفو؟  انا هقولكم على حاجه جميله جدا علمتهالى  معيده فى قسم الدراسات الفلسفيه  كان عندنا ماده تسمى بمقارنه الاديان  وكنا بنفتح مناظرات دينيه فى صميم العقائد  بين مسلمين واقباط    هى الماده كده  المعيده كانت فارضه علينا نقول جمله فى بدايه اى تعليق او رد او تدليل  الجمله هى  (انا لااغضب)  ويقول بقى اللى هيقوله وصدقونى كان كلام ضرب نار  بس كنا بنخرج مافيش حاجه  تخيلو احنا تعودنا على الجمله دى لدرجه استخدمانها بره السيكشن  وبقت اسلوب حياه عند البعض    يا ريت اى نقاش نقول فى سرنا انا لااغضب  هتفرق كتير اوى  خلاص عقلى كده مبسوط كان عاوز يتكلم هو كمان وخد فرصته  خلص الكلام .....سلام